Προμηθέας Πατρών (καλαθοσφαίριση γυναικών)

Η Ένωση Αθλοπαιδιών Προμηθέας 2014 αποτελεί το θυγατρικό σύλλογο των ακαδημιών του Αθλητικού Συλλόγου Πατρών «Προμηθέας». Ο Προμηθέας είναι ελληνικό αθλητικό σωματείο που δραστηριοποιείται στην περιοχή του Καστελλόκαμπου Πατρών, στην Αχαΐα. Επίσημο έτος ίδρυσής του είναι το 1985 και οι αθλητές του αγωνίζονται με εξοπλισμό χρώματος πορτοκαλί, μαύρου και λευκού. Το όνομά του παραπέμπει σε πρόσωπο της αρχαιοελληνικής μυθολογίας, τον Τιτάνα Προμηθέα, ο οποίος, αψηφώντας τους Θεούς του Ολύμπου, έκλεψε και χάρισε στους ανθρώπους τη «φωτιά», εννοώντας ουσιαστικά την τεχνολογία, τη γνώση και ευρύτερα τον πολιτισμό. Εξού και στο έμβλημα του συλλόγου απεικονίζεται αφαιρετικά ένας βωμός όπου καίει φλόγα. Το τμήμα καλαθοσφαίρισης που απευθύνεται σε ενήλικες γυναίκες διαθέτει νομική μορφή ερασιτεχνικής ομάδας. Επιπλέον ο σύλλογος διαθέτει και τμήματα για νεαρότερες ηλικιακά αθλήτριες που συμμετέχουν στα αντίστοιχα πρωταθλήματα Αχαΐας και Ηλείας. Έδρα των τμημάτων αυτών αποτελεί το ιδιόκτητο αθλητικό συγκρότημα Promitheas Park.Promitheas Park, πληροφορίες για το αθλητικό συγκρότημα όπου στεγάζεται η ομάδα. Ανακτήθηκε 29 Αυγούστου 2024.

 Ιστορική αναδρομή 
Την αγωνιστική περίοδο 2021-22 η ομάδα του Προμηθέα κατέκτησε το οικείο της τοπικό Πρωτάθλημα, αυτό που διοργανώνει η Ένωση Σωματείων Καλαθοσφαίρισης Αχαΐας-Ηλείας. Ακολούθως έλαβε μέρος στο Ειδικό Πρωτάθλημα που διοργανώνει η Ομοσπονδία Καλαθοσφαίρισης προκειμένου να ανέλθουν ορισμένοι από τους τροπαιούχους των τοπικών Ενώσεων στην Α2 Εθνική Κατηγορία Γυναικών. Η αγωνιστική δράση έλαβε χώρα από τις 23 έως τις 26 Ιουνίου 2022 στο Κλειστό Γυμναστήριο του Μετς στην Αθήνα. Η ομάδα της Πάτρας έδωσε τρεις αγώνες πετυχαίνοντας ισάριθμες νίκες, με αποτέλεσμα να κερδίσει το πρώτο εισιτήριο της ιστορίας της για το επίπεδο των Πρωταθλημάτων πανελλαδικής εμβέλειας. Αναλυτικότερα ξεπέρασε τα εμπόδια που έθεσαν με τη σειρά οι: Πρωτέας Σχηματαρίου (40-46), Βούρειος Α.Ο.Λ. Χίου (47-26) και Ηρόδοτος Νέας Αλικαρνασσού (50-49).«Ειδικό Πρωτάθλημα Ανόδου Α2 Γυναικών (26/6)», άρθρο στον επίσημο ιστότοπο της Ελληνικής Ομοσπονδίας Καλαθοσφαίρισης, 26 Ιουνίου 2022. Ανακτήθηκε 29 Αυγούστου 2024.«Ειδικό Πρωτάθλημα Ανόδου: Στην Α2 Γυναικών ο Προμηθέας», άρθρο στον ιστότοπο SuperBasket.gr, 26 Ιουνίου 2022. Ανακτήθηκε 29 Αυγούστου 2024.«Προμηθέας και ΣΚ Ιωάννινα ανέβηκαν στην Α2», άρθρο στον ιστότοπο WBasket.gr, 26 Ιουνίου 2022. Ανακτήθηκε 29 Αυγούστου 2024. Προπονητής της ομάδας την επιτυχημένη αυτή περίοδο ήταν ο Νίκος Νάκης.

Το επόμενο φθινόπωρο η ομάδα δήλωσε συμμετοχή στο Πρωτάθλημα της Α2 Εθνικής Κατηγορίας ως «Ε.Α. Προμηθέας 2014» με προπονητή και πάλι το Νάκη. Ωστόσο διαγωνίστηκε παράλληλα και στο Τοπικό Πρωτάθλημα με νεαρότερες αθλήτριες ως «Α.Σ. Προμηθέας Πατρών» και με προπονήτρια την Κατερίνα Λαμπροπούλου.«Γυναικεία Ομάδα», πληροφορίες στον επίσημο ιστότοπο των Ακαδημιών της ομάδας. Ανακτήθηκε 29 Αυγούστου 2024.«Νίκος Νάκης: «Έχουμε γολγοθά να τραβήξουμε στην συνέχεια»», άρθρο στον ιστότοπο SportFmPatras.gr, 6 Δεκεμβρίου 2022. Ανακτήθηκε 29 Αυγούστου 2024. Στις 17 Σεπτεμβρίου 2022 ο Προμηθέας πραγματοποίησε την παρθενική του εμφάνιση στο Κύπελλο Ελλάδος και μάλιστα σημείωσε και την πρώτη του νίκη. Συγκεκριμένα ξεπέρασε το εμπόδιο του Άρι Καλαμάτας, εκτός έδρας, με το τελικό σκορ να διαμορφώνεται σε 39-60. Στη 2η Αγωνιστική της Α' Φάσης διασταυρώθηκε με την Άμιλλα Περιστερίου απέναντι στην οποία δεν είχε την ίδια τύχη: ηττήθηκε με σκορ 59-38 με συνέπεια να αποκλειστεί από τη συνέχεια της διοργάνωσης.«Πρόγραμμα και Αποτελέσματα Κυπέλλου Ελλάδος Γυναικών 2022-2023», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ανακτήθηκε 29 Αυγούστου 2024.«Τα αποτελέσματα στους πρώτους αγώνες του Κυπέλλου Γυναικών», άρθρο στον ιστότοπο Gazzetta.gr, 17 Σεπτεμβρίου 2022. Ανακτήθηκε 29 Αυγούστου 2024.«Προμηθέας 2014: Οι Γυναίκες άντεξαν ένα ημίχρονο με την Άμιλλα Περιστερίου», άρθρο στον ιστότοπο MatchNews.gr, 22 Σεπτεμβρίου 2022. Ανακτήθηκε 29 Αυγούστου 2024. Για τις υποχρεώσεις του στην Α2 Εθνική Κατηγορία για τη χρονιά 2022-23 το σωματείο εντάχθηκε στον 1ο Όμιλο Νότου, τον οποίο συγκρότησαν εννέα ομάδες. Στη διάρκεια της Κανονικής Περιόδου ο Προμηθέας συγκέντρωσε 3 νίκες και 13 ήττες, με συνέπεια να τοποθετηθεί στην 8η και προτελευταία θέση της τελικής κατάταξης. Βάσει της προκύρηξης της χρονιάς βρισκόταν εντός της ζώνης του απευθείας υποβιβασμού.«Βαθμολογίες και Αποτέλεσματα Αγωνιστικής Περίοδο 2022-2023», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ανακτήθηκε 29 Αυγούστου 2024.«H αυλαία της κανονικής περιόδου της Α2 Γυναικών», άρθρο στον ιστότοπο AgapoToBasket.gr, 5 Μαρτίου 2023. Ανακτήθηκε 29 Αυγούστου 2024. Ωστόσο, σε μια αξιοσημείωτη συγκυρία, ο σύλλογος δεν έχασε την εκπροσώπησή του στην Α2 Εθνική: η έτερη ομάδα, δηλαδή ο Α.Σ. Προμηθέας Πατρών, αναδείχθηκε με τη σειρά της Πρωταθλήτρια Αχαΐας-Ηλείας λαμβάνοντας το δικαίωμα συμμετοχής στο Ειδικό Πρωτάθλημα Ανόδου που έλαβε χώρα στο Αντίρριο στα τέλη Ιουνίου 2023. Υπό την καθοδήγηση του Νίκου Νάκη πέτυχε δύο διαδοχικές νίκες που σφράγισαν τη συμμετοχή της στην πανελλαδικής εμβέλειας διοργάνωση. Συγκεκριμένα νίκησε τον Α.Γ.Σ. Ιωαννίνων με σκορ 47-58 και στη συνέχεια έκαμψε και την αντίσταση του Άρατου Κιάτου με σκορ 68-41.«Με το "δεξί" οι γυναίκες του Προμηθέα», άρθρο στον ιστότοπο MatchNews.gr, 30 Ιουνίου 2023. Ανακτήθηκε 31 Αυγούστου 2024.«Πανηγυρικά στην Α2 οι γυναίκες του Προμηθέα», άρθρο στον ιστότοπο PatraGoal.gr, 2 Ιουλίου 2023. Ανακτήθηκε 31 Αυγούστου 2024.

Το επόμενο φθινόπωρο ο Προμηθέας δεν δήλωσε συμμετοχή στο Κύπελλο Ελλάδος, καθώς αυτό δεν ήταν πλέον υποχρεωτικό για τις ομάδες της Α2 Εθνικής. Επέστρεψε στα γήπεδα τον Οκτώβριο για τις αγωνιστικές του υποχρεώσεις στο Πρωτάθλημα της περιόδου 2023-24. Έχοντας αφήσει πίσω του την ιδιόμορφη εποχή του COVID-19, η Α2 Εθνική συγκροτήθηκε σε δύο Ομίλους, με εκείνον του Νότου να φιλοξενεί 14 ομάδες. Έχοντας πάντα «στο τιμόνι» τον Νάκη, η ομάδα συγκέντρωσε στη διάρκεια της Κανονικής Περιόδου μόλις μία νίκη σε 25 αγωνιστικές, με αποτέλεσμα να καταταγεί στην τελευταία θέση του βαθμολογικού πίνακα.«Βαθμολογίες και Αποτέλεσματα Αγωνιστικής Περίοδο 2023-2024», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ανακτήθηκε 31 Αυγούστου 2024.«Α2 Γυναικών: Έπεσε η αυλαία της regular season – Τα ζευγάρια σε Play Offs και Play Out», άρθρο στον ιστότοπο SuperBasket.gr, 28 Απριλίου 2024. Ανακτήθηκε 31 Αυγούστου 2024. Ωστόσο, δεν υποβιβάστηκε άμεσα, αλλά είχε μια δεύτερη ευκαιρία παραμονής μέσω της διαδικασίας των Play-Outs. Εκεί διασταυρώθηκε με το Σπόρτιγκ, που είχε τερματίσει στη 10η θέση. Στη διάρκεια της Κανονικής Περιόδου η αθηναϊκή ομάδα είχε αναδειχθεί νικήτρια δύο φορές (47-56, 89-42), ωστόσο βάσει προκήρυξης τα αποτελέσματα αυτά δεν μεταφέρθηκαν: οι δύο ομάδες αγωνίστηκαν με στόχο τις δύο νίκες εκ του μηδενός. Ο Σπόρτιγκ νίκησε με άνεση στα δύο παιχνίδια που έλαβαν χώρα (80-37 στην Αθήνα, 38-90 στην Πάτρα), με αποτέλεσμα να «σπρώξει» τον Προμηθέα στο τοπικό του Πρωτάθλημα.«Αποτελέσματα Play-Offs και Play-Outs Α2 Εθνικής Κατηγορίας Γυναικών 2023-2024», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ανακτήθηκε 31 Αυγούστου 2024.«Προμηθέας: «Αντίο» από την Α2 Εθνική Γυναικών με ήττα από τον Σπόρτιγκ», άρθρο στον ιστότοπο MatchNews.gr, 12 Μαΐου 2024. Ανακτήθηκε 31 Αυγούστου 2024.

 Περίοδοι σε εθνικές κατηγορίες 
ΠερίοδοςΚατηγορίαΘέσηΚορυφαία Σκόρερ ΚΠΚύπελλο2022-23 2Α2 Εθνική 8 - 3-13 - - ? 2η - Α' Φάσης 2-  -  -2023-24 2Α2 Εθνική 14 Play-Outs 1-25 - 0-2 ? - --  -  -

 Πρόσωπα 
+ΠροπονητέςΕθνΟνοματεπώνυμοΘητεία  Νίκος Νάκης  


 Τμήματα υποδομής 
Ο σύλλογος διατηρεί ακαδημίες νεαρών αθλητριών που λαμβάνουν μέρος στα Πρωταθλήματα που διοργανώνει η Ένωση Σωματείων Καλαθοσφαίρισης Αχαΐας-Ηλείας σε επίπεδο Κορασίδων και Νεάνιδων.

 Παραπομπές 

 Εξωτερικοί σύνδεσμοι 
 Ένωση Αθλοπαιδιών Προμηθέας 2014, επίσημος ιστότοπος των Ακαδημιών του Α.Σ. Προμηθέας Πατρών.
 Α.Σ.Π. Προμηθέας, επίσημος ιστότοπος της Κ.Α.Ε. και του μητρικού συλλόγου.
 Α.Σ.Π. Προμηθέας (Ιστορία), επίσημος ιστότοπος με ιστορικά στοιχεία για το σύλλογο.
 Promitheas Park, πληροφορίες για το αθλητικό συγκρότημα όπου στεγάζεται η ομάδα.


Γυναικες
Κατηγορία:Ελληνικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης σε άγνωστο έτος
Κατηγορία:Σωματεία Ε.Σ.Κ.Α.Η.